7. Go ne go tla diragala eng morago ga tshwafalo ya dingwaga tse 70? Monique o ntse a direla kwa Myanmar fa e sa le ka December 2014. O ikutlwa jang ka go direla kwa go nang le tlhokego gone? A re: “Ke itumelela go nna fano. Ke na le dithuto tsa Baebele di le tharo. Mongwe wa bone o na le dingwaga di le 67. Ka dinako tsotlhe o ntumedisa a itumetse. Fa a sena go ithuta gore leina la Modimo ke Jehofa, o ne a gelela dikeledi. O ne a re: ‘Ke lekgetlo la ntlha mo botshelong jwa me ke utlwa gore leina la Modimo ke Jehofa. Monique, o monnye mo go nna, mme gone, o nthutile selo sa botlhokwa thata.’ Le nna ke ne ka gelela dikeledi. Maitemogelo a a tshwanang le ano a dira gore go direla kwa go nang le tlhokego gone e nne tiro e e itumedisang.” Bosheng jaana, Monique o ne a nna le tshiamelo ya go ya kwa Sekolong sa Baboledi ba Bogosi.